**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Ministarstvo ekonomskog razvoja i turizma** |
| NAZIV PROPISA | **Predlog Zakona o proizvodnji naoružanja i vojne opreme.** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| * Zakon o proizvodnji i prometu naoružanja i vojne opreme ("Službeni list SRJ", br. 41/96, "Službeni list SCG", br. 7/05 – dr. zakon), donijet je 1996. godine kada je i počela njegova primjena. Predmetni Zakon je uređivao proizvodnju, promet i prevoz naoružanja i vojne opreme kao djelatnost od opšteg interesa, planiranje mjera bezbjednosti, planiranje proizvodnje i prometa naoružanja i vojne opreme, kontrolu kvaliteta proizvodnje naoružanja i vojne opreme i druga pitanja od značaja za proizvodnju, promet i prevoz naoružanja i vojne opreme. Odlukom o proglašenju nezavisnosti Republike Crne Gore od 03.06.2006.godine, u tački 4 i članu 11 Ustavnog zakona za sprovođenje Ustava Crne Gore ( "Službenom listu CG", br. 1/2007, 9/2008, 4/2009, 71/2009, 22/2010, 80/2010, 27/2011 i 38/2011. navedeno je da će do donošenja odgovarajućih propisa Crne Gore, shodno će se primjenjivati propisi državne zajednice Srbija i Crna Gora ako nijesu u suprotnosti sa pravnim poretkom i interesima Crne Gore. * Kako je u međuvremenu posebnim zakonima regulisana materija prometa i prevoza naoružanja i vojne opreme, spoljne trgovine naoružanjem i vojnom opremom, pojavila se potreba donošenja novog zakona u ovoj oblasti radi uspostavljanja stabilnog kontrolnog mehanizma u proizvodnji naoružanja i vojne opreme, stvaranje pretpostavki za unapređenje oblasti proizvodnje naoružanja i vojne opreme, potpunije definisanje pojmova koji pripadaju kategoriji naoružanje i vojna oprema i njihovo usklađivanje sa propisima EU, definisanje kriterijuma za ocjenu ispunjenosti uslova za proizvodnju naoružanja i vojne opreme, definisanje načina stranih ulaganja. * Zadržavanjem važećih zakonskih rješenja postojala bi pravne nedoumice u procesu izdavanja dozvola novim proizvođačima naoružanja i vojne opreme. * Predlogom zakona unaprijediće se normativne pretpostavke za ispunjenje osnovnog cilja kontrola u oblasti proizvodnje naoružanja i vojne opreme radi ostvarivanja i zaštite odbrambenih, bezbjednosnih, ekonomskih i spoljnopolitičkih interesa Crne Gore, njenog međunarodnog kredibiliteta i integriteta, kao i daljeg razvoja i unapređenja odbrambene tehnološke i industrijske baze Crne Gore. Ovim zakonskim promjena ne bi bilo oštećenih subjekata. | |
| 2. Ciljevi   * Koji ciljevi se postižu predloženim propisom ? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| * Donošenje novog zakona će doprinijeti jačanju mehanizama kontrole u segmentu: planiranja i sprovođenja mjera industrijske bezbjednosti, obezbeđenja kapaciteta, mjera bezbjednosti i zdravlja na radu, zaštite životne sredine, tehničko-tehnoloških nesreća, radijacionih, hemijskih i bioloških kontaminacija,  u proizvodnji naoružanja i vojne opreme, prava i obaveza proizvođača, usaglašenosti sa standardima i tehničkim propisima, izdavanja dozvole za proizvodnju naoružanja i vojne opreme; obezbijediće širi obim ovlašćenja nadležnih organa; stvoriće povoljniji ambijent za strana ulaganja i uslove za unapređenje oblasti proizvodnje sa aspekta razvojnih i investicionih ulaganja. * Povećanje zaposlenosti u sektoru industrije. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju. | |
| * Ispunjavanje ciljeva i rješavanje problema moguće je postići jedino usvajanjem predmetnog zakona. "Status quo" opcija bi podrazumijevala da će problem ostati neriješen, odnosno neće se stvoriti uslovi za izdavanja dozvole za proizvodnju naoružanja i vojne opreme; * S obzirom na pravnu prirodu materije koja je predmet uređenja ovog propisa, njegovo usvajanje je jedina moguća opcija | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i bizsnis barijera. | |
| * Donošenje predmetnog zakona će uticati na povećanje interesa za otvaranje novih kapaciteta za proizvodnju naoružanja i vojne opreme kako od domaćih tako i stranih pravnih lica. * Primjena ovog zakona neće izazvati troškove građanima i privredi. * Nema troškova za građane i privredu, na osnovu primjene predmetnog Zakona. * Nisu propisane nikakve dodatne obaveze za privredne subjekte niti za njihovo osnivanje. * Stupanjem na snagu ovog zakona donijeće jasnoću u procedurama izdavanje dozvola za nove proizvođače naoružanja i vojne opreme te se očekuje stvaranje novih privrednih subjekata u ovoj oblasti. * Ovaj propis ne stvara administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz Budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obraložiti metodologiju koja je korišćena prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| * Nije potrebno obezbijediti finansijska sredstva iz Budžeta Crne Gore za implementaciju propisa. * Implementacijom propisa ne proizilaze međunarodne finansijske obaveze. * Implementacijom predmetnog zakona ne stvaraju se međunarodne finansijske obaveze * Kako implementacija propisa ne zahtijeva obezbjeđenje finansijskih sredstava iz Budžeta Crne Gore neće biti potrebno. * Predviđeno je donošenje podzakonskih akata koji neće prouzrokovati finansijske obaveze. * Implementacijom propisa moguće posredno je povećanje prihoda za budžet Crne Gore kroz veću zaposlenost i izvoz, s obzirom da je postojeći proizvođači uglavnom izvoze svoje proizvode na svjetsko tržište.. * Nije korišćena nijedna metodologija prilikom obračuna finansijskih izdataka/prihoda. * Obzirom na to da nije korišćena posebna metodologija za obračun dodatnog Prihoda za budžet Crne Gore radi toga što ovo proširenje dosadašnjeg Prihoda tek treba da se u praksi definiše. * Nijesu postojale sugestije Ministarstva finansija na nacrt/predlog propisa. * Procjena i uključivanje primjedbi sugestija nakon javne rasprave. | |
| 6. Konsultacije zainteresovanih strana   * Naznačiti da li je korišćena eksterna ekspertiza i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| * U postupku izrade uredbe korišćena eksterna ekspertiza Savezne Kancelarije za ekonomske poslove i izvozne kontrole- Federal Office for Economic Affairs and Export Control (BAFA) SR NJemačka, u razmatranjem uporedne prakse u EU i region, a u kasnijoj fazi OEBS Kancelarije u Crnoj Gori sa učešćem eksperta i organizovanjem sastnaka pilikom izrade finalnog nacrta zakona. * Ciljane konsultacije su sprovedene sa postojećim i potencijalnim proizvođačimaa. Nakon toga je predviđena javna rasprava sa ostalim zainteresovanim subjektima. * Sve primjedbe i sugestije tokom javne rasprave biće pažljivo razmotrene kako bi se dobio što kvalliteniji propis. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| * Prepreka za implementaciju predmetnog zakona nema. * Predviđeno je vršenje nadzora od strane državnih organa nadležnih za izdavanje dozvola za proizvodnju NVOi tako će doprinijeti efikasnoj primjeni zakona. * Povećanje broja novih proivođača naoružanja i vojne opreme kao i povećanje izvoza, što će se utvrđivati posebnom analizom nakon stupanja na snagu ovog Zakona * Ministarstvo ekonomskog razvoja i turizma u saradnji sa organima državne uprave nadležnim za unutrašnje, poslove odbrane, za nacionalnu bezbjednost i zaštitu životne sredine a po potrebi i sa drugim nadležnim organima. | |

Datum i mjesto MINISTAR

Podgorica, 27.05.2023.godine Goran Đurović

\_\_\_\_\_\_\_\_\_\_\_\_\_\_\_\_\_\_\_\_\_\_